
	OBJEKTA HIGIĒNISKAIS NOVĒRTĒJUMS

	Valmierā



	2021. gada 28. maijā



	1. Objekta nosaukums: Bērnu diennakts nometnes

	1. Objekta īpašnieks: Nometnes organizētājs – IK „Āres 99”, reģ. Nr. 40002171367, „Ausmas”, Ērģemes pagasts, Valkas novads, LV-4711

	1. Objekta adrese: Viesu nams „Ausmas”, Ērģemes pagasts, Valkas novads, LV-4711

	1. Novērtēšanu veica: 20.05.2021., vides veselības analītiķe Silvija Švalkovska

	1. Novērtēšanā piedalījās: Nometņu vadītāja Ilze Leicāne

	1. Konstatēts: 
6.1. Vispārīgās ziņas par objektu/ objekta raksturojums
Bērnu diennakts slēgtās nometnes tiek organizēta viesu namā „Ausmas”. Dalībnieku vecums no 6 līdz 16 gadiem; maksimālais dalībnieku skaits – līdz 15 bērniem. Viesu nams ir divstāvu apjoma celtne. Ēkas 1. stāvā ir nodarbību telpa un ēdamzāle, kas tiks izmantota arī nodarbībām. Nometnes vajadzībām nakšņošanai un atpūtai tiks izmantots ēkas 2. stāvs: četras guļamtelpas, divas tualetes telpas (katrā ir klozetpods, roku mazgātne) un dušas telpa (duškabīne, klozetpods un roku mazgātne). Nodrošināta iespēja guļamvietas izvietot pēc iespējas tālāk vienu no otras, bērnu guldināšanā ievērojot principu – „galva pret kājām”. Papildus higiēnas nodrošināšanai ēkas 1. stāvā ir divas duškabīnes, kāju vanna, tualetes telpa ar klozetpodu un tualetes telpa ar diviem klozetpodiem kabīnēs un divām roku mazgātnēm. Ir iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ēdināšanu nodrošinās PVD reģistrēts ražošanas uzņēmums IK „Āres 99”, reģ. Nr. 40002171367, PVD reģ. Nr. 035545.
6.2. Iekštelpu virsmu apdare
Telpu apdares materiāli ir atbilstoši telpu funkcijām un higiēnas prasībām; ir viegli kopjami un dezinficējami. Grīdas segums ir līdzens.
6.3. Apgaismojums
Dabiskais un mākslīgais; novērtējot vizuāli – nodrošināta atbilstība pastāvošajām prasībām.
6.4. Siltumapgāde 
Autonoma – malkas apkures katls. 
6.5. Gaisa apmaiņa
Istabas ir ar logiem un iespēju vēdināt; higiēnas telpās ir dabiskā ventilācija. Dušas telpa ir ar logu un iespēju vēdināt.
6.6. Ūdens apgāde
Artēziskais urbums; nodrošināta aukstā un karstā ūdens padeve. Karstā ūdens padeve vasaras periodā tiek nodrošināta ar elektriskajiem sildītājiem, ziemā no apkures. Dzeramais ūdens atbilst Ministru kabineta 2017. gada 14. novembra noteikumu Nr. 671 ,,Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām (Pārtikas drošības, dzīvnieku veselības un vides zinātniskā institūta „BIOR” Diagnostikas centra dzeramā ūdens testēšanas pārskats Nr. PV-2020-P-38859.01 (12.06.2020.)). 
6.7. Kanalizācijas sistēma
   Lokāla – izsmeļams krājrezervuārs.
6.8. Teritorijas labiekārtošana
   Teritorija sakopta. Nodrošināta sadzīves atkritumu savākšana atbilstoši higiēnas prasībām.
6.9. Vides pieejamība
   Netiek vērtēts.
6.10. Riska faktoru novērtēšana un cita informācija
[bookmark: _GoBack]   Telpu uzkopšanu veiks viesu nama personāls; ir izstrādāts telpu uzkopšanas grafiks. Matračus, segas, spilvenus, dvieļus, gultasveļu, tualetes papīru nodrošinās viesu nams. Atbilstošus telpu uzkopšanas un roku dezinfekcijas līdzekļus nodrošinās viesu nams. Nepieciešamības gadījumā ir iespējams nodrošināts bērnu izolēšanu atsevišķā telpā/vietā.

	7. SLĒDZIENS
Viesu nams „Ausmas”, Ērģemes pagastā, Valkas novadā atbilst higiēnas prasībām.

	1. Rekomendējamie pasākumi 
0. Nodrošināt Ministru kabineta 2009. gada 1. septembra noteikumu Nr. 981 „Bērnu nometņu organizēšanas un darbības kārtība” prasību izpildi.
0. Nodrošināt Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” prasību izpildi.
0. Nometņu darbības laikā ievērot Veselības ministrijas 2020. gada 11. jūnijā izstrādātās vadlīnijas „Vadlīnijas piesardzības pasākumiem bērnu nometņu organizētājiem” vai aktuālos piesardzības pasākumus, ja tādi tiks rekomendēti pēc Atzinuma saņemšanas.
0. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu, kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi.
0. Iesniegt Veselības inspekcijā aktuālo dzeramā ūdens testēšanas pārskatu.
0. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā.

